# Guerzenneu Breih-Izel/Kan er Vugulion kent monet de Vethléem

| ◄ Kannen én inour d’er Hloh a neùé beniget | Kan er Vugulion kent monet de Vethléem | Kan er Skolieu ► |
* Simon
* Damb ar un dro de Vethléem, (bis)
* Rak duhont é hès gañnet d’emb,
* En nihour devéhan,
* Mabig en Eutru Doué ean memb
* Dichennet ag en Nean.
* Julian
* Damb aben kaèr, mem brér Simon, (bis)
* Na joéiuset é me halon
* E kleuet kement-sé !
* Mès petra omb ni, bugulion
* Eit guélet mab hun Doué ?
* Allas tud peur omb ni meurbet.
* Peur a vadeu, peur a spered,
* Eit konz get guirioné.
* Er Hroèdurig, mestr ol er bed
* N’hur sellou ket marsé.
* Stevan
* Arsaù a gonz elsé, Julian,
* Poén en des er Hroèdur bihan
* E kleùet te gonzeu.
* Mab Doué get en hirèh vrasan
* E glask ur haloneu.
* Guir è lares é omb tud keih.
* Més Mab Doué lan a vadeleh,
* Ha lan a garanté,
* En des lausket é ranteleh
* Eit choéj er beuranté.
* Er ré distér, er ré peuran
* E zou karet getou guellan,
* Revé ma chonjan mé,
* Rak ean en des um hroeit bihan
* Eit bout hanval doh-té.
* Tuchant é ma deit en Eled (bis)
* De laret d’emb en neuéted :
* Gannedigèh Jézus,
* Eit ma héemb ol d’er guélet
* Get ur galon joéius.
* Ol er Vugulion
* Te lar er huirioné, Stevan. (bis)
* Damb ar un dro keti-ketan
* D’er gér a Vethléem,
* Damb de huélet er Mab bihan
* E zou degaset d’emb.
* Léon
* Un dra benage larein mé, (bis)
* Mar me lausket de gonz eué,
* Cheleuet, mem bredér !
* Ur predeg kaer d’er Hroédur Doué
* E garehen gobér.
* Me larou d’er Mabig karet
* Er chonjeu lakeit ém spered,
* Chonjeu deit ag en Né,
* Rak me unan n’hellehen ket
* Kavouit er chonjeu-sé
* Matau
* Te houér predeg enta Léon ! (bis)
* Ama revou d’is, mélasion !
* Mès guélamb un tammig
* Guélamb mar konzes a féson
* Dirak er Hroédurig.
* Léon
* Dirak-tou pe vein dégoéhet, (bis)
* E rauk ma larein gir erbet
* Me daulou me bonet
* Ha me zeulhinou get respet
* Eit bokein d’é zeu droèd.
* Arlerh me saúou liant mat, (bis)
* En ur dorchein men deulegad,
* Rak me ouilou get joé ;
* Ha me larou bet un herrad :
* « Deueh mat d’is, men Doué !
* « Me gred é ous é guirioné
* « Er Mestr hemb par, en Eutru Doué,
* Mab en Tad éternél ;
* Ha neoah dén él on eùé,
* O kroédurig santél !
* En doar a houdé pear mil vlé (bis)
* Get un hireh vras e horté
* Salvér en dud kablus.
* Laramb ol bremen trugèré :
* Chetu gañnet Jézus,
* Perak, o Jésus beniget (bis)
* En ur léh peur é ous gañnet,
* En ur hoh marchausi ?
* Er logeris vilan ér bed
* E zou reit d’er Messi !
* Eit golein te vampreu tinér (bis)
* Nen dės nameit tammeu mihér.
* Na braset peuranté !
* Hag un ofen, o me Salvér,
* E zou hoah te hulé !
* Bremen é ma iein er gouian (bis)
* Ha kaer é bout étal en tan
* E tuemmet azéet ;
* Aveitous-té, mem brér bihan,
* Nen des uéled erbet !
* Er Roué Hérod e zou kousket (bis)
* En é baléz a eur karget ;
* Mès amen, o men Doué,
* Me huél ar er plouz astennet
* Mabig er brasan Roué !
* Perak enta, Roué er Rouanné, (bis)
* E tes choéjet er beuranté,
* Choéjet er mizérieu ?
* Te zou mammen en ol dañné.
* Mammen er guir joéieu.
* O Kroédurig, dous èl un oén, (bis)
* Bremen é komprenan hemb poén
* Perak é ous ér hreu,
* Perak é ous deit de vout dén
* E kreiz er soufranseu.
* Deit ous ér bed-men a dristé (bis)
* Eit diskoein d’emb te garanté.
* O Jézus, guir Messi,
* Eit ma véemb hanval d’is té,
* E ous hanval d’emb ni.
* Kenevé ous é oemb kollet, (bis)
* En ihuern e vehemb koéhet ;
* Mès, o Jézus bihañ.
* Ar en doar é ous dischennet
* Eit hur seùel n’en Nean.
* Penaus é larein trugèré ? (bis)
* O me Salvér, me garehé
* Rein d’is un donézon ;
* N’em es chet argant na dañné :
* Me ra d’is me halon.
* Rekis é bout kalet èl mein (bis)
* A pe chomér hemb te garein,
* O Doué karantéus.
* Aveit-on mé, tré ma viùein.
* Me garou me Jézus.
* Più ár en doar e viùehé (bis)
* Hemb istimein er beuranté,
* Hemb disprizein er bed,
* A pe huéler Jézus, mab Doué,
* Ken izėl dichennet ?
* Bremen é rauk monet d’er gér, (bis)
* Kenavo d’is, o me Salvér,
* E laran get ankin.
* Etal ous bourus é kavér
* Chemel eit berùikin.
* Ol er Vugulion
* Te houér predeg èl ur person (bis)
* Konz aveit-omb enta, Léon,
* Dirak er Hroèdur-Doué :
* Nen des chet bugul ér hanton
* Ken abil èl ous-té !